Tartu ülikool hakkab doktorantidele tulemusstipendiumi maksma ning rektori korraldusega on selleks aastaks doktorantide tulemusstipendiumiks kehtestatud 400 eurot kuus.

Tulemusstipendiumi määr vaadatakse igal aastal uuesti üle, sest selle suurus oleneb riikliku doktoranditoetuse suurusest, praegu on riikliku doktoranditoetuse määr 660 eurot ehk Tartu ülikooli doktorandid saavad kuus kuni 1060 eurot, kirjutab Eesti Päevaleht.

Selle aasta tulemusstipendiumid peavad olema määratud hiljemalt 30. septembriks.

2. septembri seisuga kehtinud õppekava täitmise andmete järgi võiksid tulemusstipendiumi saada umbes 470 doktoranti.